Here is a page extracted from Wikipedia that may contain CSS, HTML, and a lot of unformatted text.

Title: गेहुँअन
Content: गेहूंमन चाहे नाग जेकरा अंग्रेजी कोबरा कहल जाला एगो साँप हटे, जे भारत के चारगो सभ से बीसाल साँपन मे से एगो बाटे। ई भारत, पाकिस्तान, बांग्लादेश, नेपाल आ भूटान मे पाईल जाला। ई नागराज चाहे कींग कोबरा के अलग होला।

नामकरन

ई नाज जाति के साँप हऽ, नाग के लैटिन मे नाज कहल गइल एहिसे हेकर बेग्यानिक लोग हेकरा नाज कहेला।

भारत के दोसर दोसर भासा मे हेकर दोसर दोसर नांव बा, भोजपुरी मे हेकरा गेहूंमन कहल जाला, बाकिर जदि हेकर रंग करिया होखे तब ई नाग कहाला, गेहूंमन के रंग गेहूं लेखा होला एहिसे ऊ गेहूंमन कहाला। भोजपुरी इलाका मे नाग से बेसी गेहूंमन होखलऽसन। करिया आ गेहुमा छोड़ि के ई अउरी बहुते रंग के होखेलऽसन जेकरा ओही रंग के गेहूंमन चाहे नाग के आगा लगाई के चिन्हल जाला, जइसे उज्जर गेहूंमन, चाहे ऊज्जर नाग। 

मराठी, हिंदीआ गुजराती मे हेकरा नाग कहल जाला, मलयालम मे मुरखन, तेलुगु मे नागु पामु, कन्नड़ मे नागरा हावू, तमिल मे नल्ला पंबू आ बंगाली मे गोखरा कहल जाला।

हुलिया

गेहूंमन अलग अलग जगहा प दोसर दोसर रंग आ आकार मे होला। देहि के नीचे के चोञटा चाहे पेट के रंग करिया, पीयर, भुअर, लालि हो सकेला। देहि के ऊपर के चाम चाहे चोञटा प अलग अलग रंग के आकिरती हो सकेला।

संदर्भ